paragraph_text: Zlatko Turkalj je studirao kemiju na Prirodoslovno-matematičkom fakultetu u Zagrebu i diplomirao novinarstvo na Fakultetu političkih znanosti u Zagrebu. Prvo iskustvo s radijem stječe na RVG-u (Radio Velika Gorica).<ref> Tijekom 1980-ih bio je autor, urednik i voditelj glazbenih emisija za mlade Topoteka i Pozornica, razgovorne emisije Detektivska agencija, te urednik i voditelj radijskih javljanja sa Zagrebačkog velesajma. Od 1997. do 2004. na Obiteljskom radiju, uz autorske emisije, bio je i urednik zabavnog programa. Od veljače 2004. radi na Hrvatskom radiju kao urednik, komentator, koordinator i voditelj. 2018. godine imenovan je za urednika Zabavnog programa Hrvatskoga radija (HRA). Autor je dokumentarno glazbenog serijala Žene u glazbenoj industriji emitiranog 2021. godine. Autor je knjige Žene u glazbi, stihu i interpretaciji (73 priče o albumima).<ref>